Author: agenda0
Company: agenda

N á v r h

                                                                                                 Bratislava   …………….
Rozhodnutie č…………..

Vláda Slovenskej republiky

v y d á v a

podľa § 10 ods. 1 zákona č. 92/l99l Zb. o podmienkach prevodu majetku štátu na iné osoby v znení neskorších predpisov 

r o z h o d n u t i e   

o privatizácii  majetkovej účasti štátu a Fondu národného majetku Slovenskej republiky  na podnikaní spoločnosti:

Obchodné meno: | Investičná a rozvojová banka a.s.

Sídlo:

Štúrova 5
Bratislava
813 54

IČO: | 31 318 916

Na realizáciu sa určuje:

Privatizačný projekt majetkovej účasti štátu v spoločnosti Investičná a rozvojová banka, a. s. Bratislava vedený v evidencii Ministerstva pre správu a privatizáciu národného majetku Slovenskej republiky pod číslom 2265 v znení dodatku  (ďalej len " privatizačný projekt"). 

Rozhodnutie sa týka  majetkovej účasti štátu a majetkovej účasti Fondu národného majetku SR na podnikaní spoločnosti Investičná a rozvojová banka a.s.  Bratislava podľa výstupného formulára F.1(E)/1, určeného privatizačného projektu  a  na základe uznesenia  vlády SR č. 93 zo dňa 16.2.2000.

1.	Spôsob privatizácie:
       Priamy predaj 

2.	Spôsob výberu nadobúdateľa:
         Nadobúdateľa posudzovala Komisia pre vyhodnotenie a odporučenie   najvhodnejšieho návrhu nadobúdateľa, ktorú zriadila ministerka pre správu a privatizáciu národného majetku SR listom č. KM 587/2001 zo dňa 4.6.2001.

 3.   Nadobúdateľ:
Obchodné meno: | Országos Takarékpenztár és Kereskedelmi Bank Részvénytársaság (skrátené znenie OTP BANK Rt.)
Sídlo: | 1051 Budapest
                                               Nádor u. 16
                                               Maďarská republika

4.   Základné imanie spoločnosti Investičná a rozvojová banka, a.s. Bratislava k  30.9.2001 (zapísané v Obchodnom registri dňa 2.7.2001 s právoplatnosťou dňa 4.7.2001) je:                     
                                                         1 044 000 000 Sk        

5. Menovitá hodnota majetkovej účasti štátu a majetkovej účasti Fondu národného majetku SR na základnom imaní ku dňu 30.09.2001 určená na predaj je:
                                                   726 164 640 Sk    
      v členení:     
a)  570 ks v hodnote 1,2 mil. Sk/ks,   celkom 684 000 000 Sk
       b)  351 372 ks v hodnote 120 Sk/ks,  celkom   42 164 640 Sk

6.   Podiel akcií navrhnutý na privatizáciu predajom je:                  69,56 %
       v členení:
       a) majetková účasť štátu                                                                      65,52 %
       b) majetková účasť FNM SR                                                                 4,04 %

7. | Kúpna cena celkom za 69,56 % je: | 526 115 000 Sk

       (slovom: päťstodvadsaťšesť miliónov stopätnásť tisíc slovenských korún)

8.	Platobné podmienky a ich zabezpečenie:

Nadobúdateľ vloží na viazaný účet prostriedky  do 24 hodín od udelenia štátnej záruky na úver Slovenským elektrárňam. Kúpna cena sa prevedie v deň uzavretia transakcie, ktorý nastane po splnení všetkých podmienok uzavretia.
Z kúpnej ceny sa prevedie suma 250 mil. Sk na viazaný účet spravovaný Investičnou a rozvojovou bankou a.s. a kontrolovaný predávajúcim a kupujúcim, ktorá bude použitá na úhradu záväzkov banky v zmluve vyšpecifikovaných prehratých súdnych sporov a primeraných nákladov s nimi spojených. Doba trvania existencie osobitného účtu je 4 roky.
	9.   Ďalšie podmienky predaja:
	1. Prevzatie štátnych záruk vládou SR za úvery poskytnuté Slovenským elekrárňam a.s.:Ministerstvo hospodárstva SR v spolupráci s Ministerstvom financii SR zabezpečí, aby na rokovanie vlády SR bol predložený návrh na prevzatie štátnych záruk za úvery poskytnuté Investičnou a rozvojovou bankou, a.s.  spoločnosti Slovenské elektrárne, a.s. v plnom rozsahu.
	2. Odkúpenie 22,99 % podielu Slovenskej poisťovne, a.s. v Investičnej a rozvojovej banke a.s.: Nadobúdateľ odkúpi 22,99 % akcií IRB, a.s., ktorý vlastní Slovenská poisťovňa, a.s. za tých istých cenových podmienok jako v prípade kúpnej ceny 69,56 % (bod B.1. a B.2. uznesenia vlády). Kúpna cena 92,55 % akcií bude predstavovať  700 000 000,- Sk.
	3. Uzavretie dohody medzi Investičnou a rozvojovou bankou a.s. a Slovenskou konsolidačnou, a.s. a Investičnou rozvojovou bankou a.s. a Konsolidačnou bankou Bratislava š.p.ú.: Ministerstvo financií SR v spolupráci s Investičnou a rozvojovou bankou a.s. zabezpečí, aby uzavrela dohodu s Konsolidačnou bankou Bratislava š.p.ú. a so Slovenskou konsolidačnou a.s., v ktorej Konsolidačná banka Bratislava, š.p.ú. a Slovenská konsolidačná a.s. prehlásia neexistenciu žiadnych ostávajúcich nárokov voči Investičnej a rozvojovej banke a.s. v súvislosti reštrukturalizovanými úvermi alebo vyplývajúcich zo spolupráce pri vymáhaní dlhov.
	4.  Zmena stanov Investičnej a rozvojovej banky a.s.:  Ministerstvo financií SR a Fond národného majetku SR presadia na valnom zhromaždení akcionárov zmenu stanov IRB tak, aby podľa stanov umožnili zvyšovať základné imanie banky rozhodnutím jej predstavenstva.
	5. Kompenzácia daňových nedoplatkov Investičnej a rozvojovej banky a.s. Fondom národného majetku SR:
Fond národného majetku SR na základe § 28 ods. 3 písm. b) bod 2 zákona č. 92/1991 Zb. v znení neskorších predpisov, poukáže do Investičnej a rozvojovej banky a.s. prostriedky  v celkovej hodnote 289 mil. Sk, ktoré budú slúžiť ako kompenzácia  vyrubených daňových nedoplatkov za roky 1994 a 1995, zaplatených Investičnou a rozvojovou bankou a.s..
6.Odškodnenie nadobúdateľa: Predávajúci sa zaväzuje odškodniť nadobúdateľa za možné budúce daňové závazky nadobúdateľa za možné budúce daňové záväzky z predchádzajúcich rokov, prípadné sankcie udelené Investičnej a rozvojovej banke, a.s. v súvislosti s jej činnosťou pred dňom uzavretia a za prípadné záväzky Investičnej a rozvojovej banky, a.s., ktoré vyplynú z prehratých súdnych sporov, okrem tých, ktoré budú zaplatené z viazaného účtu, ktoré sa týkajú obdobia pred uzavretím transakcie.
            7. Záväzky kupujúceho: Nadobúdateľ sa zaväzuje naďalej vlastniť viac ako    50 % základného imania banky po dobu najmenej piatich rokov odo dňa   uzavretia  transakcie. Nadobúdateľ sa zaväzuje uskutočniť do 12 mesiacov odo dňa uzavretia  transakcie navýšenie základného imania v celkovej výške najmenej 1 mld. Sk.  Nadobúdateľ sa zaväzuje pokračovať a rozvíjať v Investičnej a rozvojovej banke, a.s. bankovú činnosť a   zabezpečiť príslušný odborný rast a rozvoj jej zamestnancov.

Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Mikuláš   D z u r i n d a
Predseda vlády

Dostanú: 
Ministerstvo pre správu a privatizáciu národného majetku Slovenskej republiky
Ministerstvo financií Slovenskej republiky
Fond národného majetku Slovenskej republiky